|  |
| --- |
| CRNA GORAOPŠTINA BERANEDOO „KOMUNALNO“ BERANEBroj:    01-335/25-3756Berane. 24.09.2025. **ИЗВЈЕШТАЈ О РАДУ****И ФИНАНСИЈСКО ПОСЛОВАЊE ДРУШТВА****ЗА 2024. ГОДИНУ****Берaне, СЕПТЕМБАР 2025. године** |

**С А Д Р Ж А Ј**

Увод.............................................................................................................................3

Извјештај о реализованим активностима из домена основне дјелатности друштва......................................................................................................................3

Индивидуална комунална потрошња.......................................................................3

Заједничка комунална потрошња.............................................................................4

Пружање услуга сакупљања, транспорта и одлагања отпада...............................4

Сакупљање, транспорт и одлагање отпада.............................................................4

Одржавање и инфраструктурно опремање привременог складишта отпада „Рујишки Лази“ ..........................................................................................................................9

Одржавање градских пијаца и пружање пијачних услуга.....................................10

Одржавање градског гробља и градске капеле....................................................13

Заједничка комунална потрошња...........................................................................13

Одржавање и уређење јавних површина на територији града............................14

Одржавање јавних зелених површина...................................................................14

Уређење зелених и рекреационих површина........................................................15

Одржавање општинских путева (градске улице и улице у насељима, локални путеви) ...................................................................................................................................16

Одржавање локалних путева..................................................................................18

Одржавање склоништа за напуштене и изгубљене псе и друге напуштене животиње..................................................................................................................19 Извјештај о реализованим партнерским активностима........................................20

Финансијско пословање...........................................................................................20

Наплата потраживања по основу услуга сакупљања и одвоза отпада...............22

Отписана потраживања...........................................................................................23

Информација о спроведеним поступцима јавних набавки...................................24

Информација о броју запослених у ДОО “Комунално“ Беране у 2021. год.........24

Закључак...................................................................................................................25

**I    У В О Д**

На основу информација које се односе на активности које спадају под основне дјелатности Друштва, финансијском пословању, као и партнерским активностима реализованим у циљу унапређења квалитета пружања услуга грађанима и јачања организационих капацитета Друштва, сачињен је Извјештај о раду за ДОО „Комунaлно“ Берaне.

Ради што квалитетнијег сачињавања Извјештаја о раду Друштва, руководиoцима радних јединица упућени су налози да доставе извјештаје о раду радних јединица којима руководе и од истих су добијене повратне информације које су обрађене и чине основ за израду овог Извјештаја.

У циљу прегледнијег и сажетијег сачињавања Извјештаја у обзир су узети основни покaзaтељи пословaњa, кaко из облaсти услужне дjелaтности Друштвa, одржaвaњa и функционисaњa комунaлне инфрaструктуре, тaко и финaнсијског пословaњa Друштвa.

**ИЗВЈЕШТАЈ О РЕАЛИЗОВАНИМ АКТИВНОСТИМА ИЗ ДОМЕНА**

**ОСНОВНE ДЈЕЛАТНОСТИ ДРУШТВА**

Законом о комуналним дјелатностима, Одлуком о организовању ДОО „Комунално“ Беране и Статутом, дефинисана је основна дјелатност Друштва.

Дјелокруг пословања Друштва дат је кроз следеће пословне активности од посебног друштвеног интереса:

1. Индивидуална комунална потрошња

2. Заједничка комунална потрошња

**I Индивидуална комунална потрошња**

Друштво је у извјештајној години обављало послове од посебног друштвеног интереса из области индивидуалне комуналне потрошње, и то:

       1.1.  Пружање услуга сакупљања, транспорта и одлагања отпада

       1.2.  Одржавање градских пијаца и пружање пијачних услуга

       1.3.  Одржавање градског гробља и градске капеле, и пружање погребних услуга

**II Заједничка комунална потрошња**

Друштво је у извјештајној години обављало послове од посебног друштвеног интереса из области заједничке комуналне потрошње, и то:

2.1 Одржавање и уређење јавних површина на територији града,

2.2 Одржавање општинских путева (градске улице и улице у насељима, локални путеви)

2.3. Одржавање и чување привременог складишта (депоније отпада)

2.4. Одржавање склоништа за смјештај и заштиту напуштених и изгубљених паса и осталих напуштених животиња са подручја Општине Беране.

**1.1. Пружање услуга сакупљања, транспорта и одлагања отпада**

Посебан значај који ова врста дјелатности има, када је у питању јавни интерес, захтијева посебан приступ и разматрање са више аспеката. За ову прилику узети су у обзир показатељи општег стања у области пружања услуга сакупљања, транспорта и одлагања отпада.

**1.1.1. Сакупљање, транспорт и одлагање отпада**

За обављање ове дјелатности Друштво је ангажовало комунална возила типа: М18-28 (аутосмећара), 5 возила ВОЛВО (аутосмећаре), М15-18 (подизач контејнера од 5м³), КАМАЗ 5511   – кипер и радне машине: утоварну кашику Тереx 860СX, булдожер Каматсу, kao и теретно возило Волксваген Кеди 2,0 СДИ за потребе одржавања склоништа за напуштене животиње, дробилица за дрвни отпад и хидрауличну пресу за пресовање секундарних сировина. Путничко возило Шкода Фабија 1,4 ТДИ, као и полутеретно возило (ткз. путар) марке Рено Мастер за потребе сервисне службе, одржавање локалних путева и тд.

Улична чистилица Карчер је ангажована на усисавању прашине са градских улица, а ФАП 15 – аутоцистерна на пословима прања градских улица.

ОПРЕМА И ВОЗНИ ПАРК

Техничка опремљеност (стање 31.12.2024.)

|  |  |  |  |  |  |  |
| --- | --- | --- | --- | --- | --- | --- |
| Ред.број | Врста возила | Рег. број | Тип возила / Капацитет –KW | Год. произв. | Запреминабункера возила | Стање возила: У функцији да-не |
|  |             **Специјално за одвоз отпада**  |  |  |  |
| 1. | М1828-смећара (потиснаплоча) | BA CG 070 | аутосмећара 205 kW | 2004. | 15m³ | да |
| 2. | М1518 подизач контејнера од 5 м³ | BA CG 071 | аутоподизач 130kW | 2003. | 5-7m³ | да |
| 3. | Фиат Ивеко –кипер од 10м³ | - | кипер  190 kW | 1994. | 10m³ | да |
| 4. | Волво (20м3)(потисна плоча) | BA CG 053 | аутосмећара  195 kW | 2012. | 20m³ | да |
| 5. | Волво (12м3)(потисна плоча) | BA CG 057 | аутосмећара 195 kW | 2012. | 12m³ | да |
| 6. | Волво (8м3)(потисна плоча) | BA CG 044 | аутосмећара 177 kW | 2012. |  8m³ | да |
| 7. | Волво (8м3)(потисна плоча) | BA CG 078 | аутосмећара 177 kW | 2012. |  8m³ | да |
| 8. | Мерцедес 1625 | - | аутоподизач  160 kW | 1993. |  5-7m³ | не |
| 9. | Ивеко Дејли | BA CG 139 | Аутосмећара 118 KW | 2023 | 7 m³ | да |
| 10. | Волво (15м3)(потисна плоча) | BA CG 146 | аутосмећара 195 kW | 2024. | 15m³ | да |
|                                                 **Специјална возила за прање улица** |
| 1. | ФАП – 15 цистерна | BA AR 339 | аутоцистерна 160 kW | 1975. | 10m³ | да |
|                                          **Грађевинске машине и возила** |
| 1. | Тереx 860СX | BAAA14 | Комб.кашика 130kW | 2008. |  | да |
| 2. | Булдожер ТГ -75Ц | - | 130/  Kw | 1980. |  | не |
| 3. | КАМАЗ-кипер | BA CG 067 | кипер 160Kw | 1994. | 10m³ | да |
| 4. | Булдожер Каматсу | - | 160/ Kw | 1979 |  | да |
|                                                                   **Остала возила и опрема** |
| 1.  | Шкода Фабија 1,4 тди | BA CG 064 | лимузина 51kW | 2009. |  | да |
| 2. | Волксваген Кеди 2,0 СДИ | BA CG 132 | теретно 51kW | 2010 | 1m³ | да |
| 3. | Југо Флорида 1,3 полy | BA CG 085 | 48 Kw | 2004. | 1m³ | не |
| 4. | Дробилица за дрвни отпад ТЕКНАМОТОР | 120 SD /30 kW | 2013. |  | да |
| 5. | Улична чистилица | Boshung |  | 1990. | не |  |
| 6. | Усисивач за прашину ЕХО |  | SBE-ES-400 | 2015. | 1m³ | не |
| 7. | Камионска вага   до 30т- електромеханичка |  | 2013. |  | не |
| 8. | Улична чистилица КАРЧЕР | BA АА 12 | 48 Kw | 2022. | 1m³ | да |

У извјештајној години у циљу превентивног и текућег одржавања возила Друштва, извршено је следеће:

- Ремонт и оправка: аутоматике и електронике, електроинсталација и електро уређаја, свјетлосне сигнализације, пнеуматских и хидрауличних компоненти, кочионе технике и система вјешања на возилима.

-Машинска обрада и генерални ремонт склопова на надградњи АТРИК возила М1828 (БАЦГ070),

-одрађена је и оправка управљачког система на возилима, Волво (БАЦГ053, БАЦГ057, БАЦГ044, )

Извршени планирани сервиси на возилима након прописаног броја радних часова мотора и пређене километраже. Сервисирање возила и средње сложене оправке истих вршили смо у нашој радионици, док сложене или специјализоване оправке на возилима, вршене су у одговарајућим сервисима у зависности од врсте поправке.

На основу заједничког пројекта са НВО Форс Монтенегро и Општином Беране добили смо ново комунално возило аутосмећару Волво (15м3 са потисном плочом) за потребе сакупљања и одвоза комуналног отпада.

Извршена je набака: ауто дјелова, ауто гума (или протектирање истих), горива, уља и мазива, репроматеријала и сировина, и др., неопходних за одржавање комуналних возила и опреме. Извршена регистрација комуналних возила и сервисирање ватрогасних апарата за возила и објекте. Извршена набавка прописане ХТЗ опреме за раднике, а самим тим и опремање радника са истом.

У ужем градском језгру је извршена замјена постојећих са ремонтованим контејнерима од 1,1 m³, оштећених углавном од паљења отпада у истим (убацивањем врућег пепела,жара..) или оштећених на други начин (од стране несавјесних и неодговорних грађан,ударом  возилима, услед дотрајалости, и тд.), па је на истим  замијењено преко 130 точкова, извршена оправка носача и др.

Рад возила: кашике Тереx 860СX и КАМАЗ и Ивеко – кипера на:

-Ископу, утовару и одвозу земље за изградњу гробница на градском гробљу;

-Уређење локалних путева (ископ канала поред пута, санација оштећења на истим и др.) на одређеним путним правцима,

-Санација пута у Рујиштима (ископ канала и др.) релација Поток-одлагалиште отпада Рујишки Лази као и повремено чишћење снијега на путу према Рујишким Лазима у зимском периоду.

-Насипање прилаза до депоније и самој депонији тако је депонија пресвучена са земљом и насипом.

-Одвоз шљаке(колико је било) на локалним сеоским путевима општине,тамо гдје је било најпотребније,

-Одвоз био и грађевинског отпада са јавних површина из града и приграда,

-Повремени претовар комуналног отпада у кругу бивше фабрике Целулоза на Рудешу у критичном зимском периоду са већим снијежним падавинама,

-Допринос развоју мјесних заједница (ископ разних канала, санација путева и сл.).

Пражњење контејнера тј. сакупљање и одвоз отпада вршено је редовно – свакодневно и у данима викенда и празника, тј. 365 дана у години. У градским и насељима гдје су били преостали отворени контејнери од 5м³ исти су замијењени са одговарајућим затвореним контејнерима од 1,1м³ или сакупљањем отпада од домаћинстава комуналним возилима која саобраћају кроз насеља једном седмично (а по договору са представницима МЗ и грађанима), чиме је постигнут одговарајући квалитет услуга. Проширене су услуге сакупљања и одвоза отпада од домаћинстава у појединим засеоцима пригaрдских МЗ гдје су стечени услови (уређење, санација пута и сл.) које су сада у потпуности обухваћене услугом сакупљања и одвоза отпада.

Сакупљање отпада од домаћинстава из приградских МЗ врши се углавном од куће до куће по устаљеном распореду једном седмично или према потреби два пута.

 У току извјештајног периода, за одлагање отпада кориштене су комуналне посуде: контејнери од 5м³ - 13 комада, контејнери од 1,1м³ - 381 комад (361 у употреби, а 20 предвиђено за расход), пластичне канте од 120 литара-2161 комад за мокри и суви отпад, корпе за отпатке, кесе од 120 лит., разне вреће и остале посуде.

Ангажовањем постојећих возила и комуналне опреме, обављање послова и квалитет услуга био је на завидном нивоу.

Осим редовног пражњења комуналних посуда и одвоза отпада додатно су возила Друштва била ангажована на уклањању мини депонија, које су настајале као последица неправилног и несавјесног односа грађана према средини у којој живе. Најчешћа одлагалишта отпада, тзв. „дивље“ депоније стваране су углавном на следећим локацијама: сточна пијаца, Бувља пијаца, Зелена пијаца. Берансело (раскрсница код Карличића, поред моста, изнад воденице, раскрсница код Пипера.) Долац (оба бункера, код „Национала“), Ново насеље (кружна улица око  ОШ ,,Вук Караџић и кроз читаво насеље), улица 29. Новембар (код стоматолошке ординације Мићовић, Моравине зграде, паркинг иза банке), Обалско насеље (бивше гараже Еуро Шунтића и изнад сепарације), Луге (Стрелиште, код Радојевића, код Меховића и код капеле), Рудеш (испод лимског моста, код бивше Кожаре-капија Симон Војаж, избјегличко насеље Риверсајд), Пешца (код спортских терена, код Огледала, и Лубнички пут), Буче (код шећеране, Суоваре, ОШ и капеле), дуж магистралних путева према Рожајама, Андријевици и Бијелом Пољу, а на територији наше општине.

Ангажовањем Друштва на уклањању дивљих депонија сакупљено је и одвезено преко 1000м³ разног, а највише био и грађевинског отпада.

Број корисника услуга сакупљања и одвоза отпада у 2024. години којима је фактурисано за услуге сакупљања и одвоза отпада износио је: домаћинства - 7616 (2013.год. -4930); правна лица -921 (2013.год. – 625).

Информација о укупној количини сакупљеног, транспортованог и одложеног отпада

Укупне количине и мјесто одлагања сакупљеног отпада у извјештајном периоду је дат у табели.

...

|  |  |  |  |  |
| --- | --- | --- | --- | --- |
|  ЛокацијаМјесец | Рујишки Лази—Рујишта | Укупно: Безопасни грађевински отпад и земља | Укупно:Кабасти, био идрвни отпад | Укупно Отпада(тона) |
| Укупно одложено мијешаног кому-налног отпада из града и приграда |
| Јануар | 520 | 10 | 10 | 540 |
| Фебруар | 410 | 60 | 30 | 500 |
| Март | 560 | 150 | 60 | 770 |
| Aприл | 530 | 110  | 80 | 720 |
| Maj | 630 | 100  | 100 | 830 |
| Јун | 610 | 190 | 110 | 910 |
| Jул | 640 | 260 | 120 | 1020 |
| Aвгуст | 660 | 150 | 110 | 920 |
| Септембар | 630 | 180  | 120 | 940 |
| Okтобар | 650 | 210  | 100 | 960 |
| Новембар | 570 | 150 | 70 | 790 |
| Децембар | 540 |  80 | 40 | 650 |
| Укупно у извjе-штајном периоду 2024.год. | **6950** | **1650**   | **950** | **9550** |

Напомињемо, да мијешани комунални отпад је одложен на одлагалишту отпада „Рујишки лази“ у Рујиштима и његова тежина је дата на основу запремине складишног простора на камионима аутосмећара са којима се сакупља отпад, као и на основу просјечне тежине у њима. Такође упоређивали смо мјерене седмичне количине комуналног отпада које су вршене током сва четири годишнја доба а у циљу одређивања морфолошке стуктуре(сатав) отпада (ову активност смо спровели у сарадњи на НВО „Озон“ из Никшића). Биоразградиви отпад  као и земља,камен и безопасни грађевински  отпад одлагани на предвиђеној локацији за ове врсте отпада и њихове количине су процијењене вриједности.

**1.1.1**. **Одржавање и инфраструктурно опремање привременог складишта отпада „Рујишки Лази“**

Одржавање привременог складишта отпада „Рујишки лази“ обухватало је следеће активности: Чување привременог складишта отпада, разастирање одложеног комуналног отпада, прекривање отпада земљом и насипом, уређење прилазног пута до одлагалишта, дератизацију привременог складишта отпада, одржавање чистоће и дезинфекцију објекта за чуварску службу, заштита од пожара и др.

За послове разастирања одложеног комуналног отпада, прекривања отпада земљом, а у зимским условима и чишћење снијега на прилазном путу одлагалишта, кориштена је радна машина булдожер Коматсу. Повремено је кориштена и утоварна кашика Терекс 860СX, као и камиони кипери Камаз и Ивеко.

На пословима обезбјеђивања, односно одржавања поменутог одлагалишта отпада, ангажована су 4 радника, чија је обавеза била евидентирање количине одложеног отпада, спрјечавање неконтролисаног одлагања, евентуалног паљења отпада од стране грађана или самопаљења истог те брзо реаговање у случају избијања пожара, као и друге активности.

**1.2. Одржавање градских пијаца и пружање пијачних услуга**

У надлежности ДОО „Комунално“ је управљање и одржавање пијаца: Зелене, Млијечне и Бувље.

Током извјештајне 2024 години пијаце су функционисале у складу са прописаним законским и подзаконским актима, прије свега Законом о пијацама и Актом о пијачном раду. Наведеним актима дефинисани су услови за обављање промета на пијацама, као и обавеза Друштва у смислу одржавања хигијене, рада, нумерисања и издавања продајних мјеста, обезбјеђивање реда и несметаног обављања промета.

Поред основних активности, посебна пажња је посвећена редовном одржавању инфраструктуре, унапређењу услова за кориснике, као и обезбјеђивању квалитетне услуге на свим пијацама.

**Зелена пијаца**

Зелена пијаца намијењена је продаји пољопривредних производа, воћа, поврћа, шумских плодова и производа од житарица. Располаже са укупно 38 наткривених тезги, од којих је 20 на отвореном простору а 18 у полузатвореном простору. Поред тога, на располагању су и 3 стола специјално намијењена за продају јаја.

Радно вријеме пијаце у љетњем периоду је од 7h до 18h (понедељак-субота) и од 7h до 15h недељом, а у зимском периоду од 7h до 17h (понедељак-субота) и од 7h до 14h недељом.

Расподјела тезги врши се поступком лицитације након којег се са закупцима потписују уговори о закупу. У 2024. години, на Зеленој пијаци је закупљено 7 тезги, и то: 5 на годишњем нивоу (сваког дана), 2 на годишњем нивоу (само суботом). За продају јаја, током године, билo je закупљенo 1 продајнo мјестo.

Укупан приход на Зеленој пијаци у 2024. години, по основу годишњег и мјесечног закупа тезги, износио је 3.338,84€. Додатно, приход по основу дневног закупа износио је 987,60€, што даје укупан приход од 4.326,44 €. (Приход је исказан без ПДВ-а).

Одржавање хигијене на пијаци обавља се редовно. Чишћење се спроводи свакогдневно, а прање платоа је вршено једном недељно, док се дезинфекција три пута мјесечно, у складу са санитарним прописима.

**Млијечна пијаца**

Објекат Млијечне пијаце, површине 257м², састоји се из три функционална дијела намијењена за продају млијека и млијечних производа. Простор је у потпуности опремљен адекватним инвентаром за продају, санитарним елементима и расхладним уређајима, што омогућава испуњавање свих хигијенско-техничких услова за ову врсту дјелатности.

У централном дијелу објекта се налази 8 хоризонталних расхладних витрина ХРВ5/2000 и 14 столова, а у ламелама „А“ и „Б“ по 8 столова, што омогућава више излагачких мјеста за локалне произвођаче и трговце.

Током 2024. године, приход на млијечној пијаци износио је 3.190,96€, од чега је по основу годишњег закупа остварен приход 2,132,27€, док је приход од пијачних услуга – односно дневног закупа износио 1.058,69€. (Приход је исказан без ПДВа).

**Бувља пијаца**

Бувља пијаца располаже са укупно 100 тезги намијењених за продају мјешовите – непрехрамбене робе. Простор је уређен тако да омогућава несметано функционисање продаје и кретање купаца, уз задовољавање основних услова за безбједност и хигијену.

Током протекле године запослени су били посвећени уређивању и одржавању инвентара, одржавању хигијене на Бувљој и камионској пијаци и јавној површини поред Бувље пијаце до обале ријеке Лим. Редовно се спроводе активности на чишћењу, уређењу и контроли простора, у циљу очувања функционалности пијаце за продавце и посјетиоце.

Радно вријеме пијаце је од 8h до 16h, свим данима осим недеље.

Укупан приход на Бувљој пијаци у 2024.-ој години износио је 43.708,93€, од чега је остварен по основу закупа тезги 30.004,80€, док је по основу пијачних услуга, односно дневног закупа на камионској пијаци остварен приход од 13.704,13€. (Приход је исказан без ПДВ-а).

**Сточна пијаца**

Основни циљ изградње овог објекта је подстицање развоја пољопривреде, унапређивање сточарства, производње хране, испуњавање еколошких и санитарних стандарда за ову врсту објеката. Регионална сточна пијаца има позитиван утицај на животну средину унапређујући постојеће стање и сточарску производњу, а такође и доприноси бољем квалитету животних услова сточара са подручја сјевера Црне Горе.

Објекат је у потпуности усклађен са захтјевима Управе за ветерину за ову врсту објеката и испуњава све услове сходно “Правилнику о уређењу сточних пијаца, сајмова изложби и догона”.

Регионална сточна пијаца има велики капацитет и предвиђена је да се на њој одвија трговина стоком и малим животињама за шест општина сјевероисточног региона Црне Горе. Пијаца је савремено опремљена и омогућава ефикасно одвијање трговине, уз висок ниво безбједности и контроле.

На улазу пијаце се налази Управна зграда са портирницом, и двије канцеларије за ветеринарске станице који раде на територији општине Беране. На платоу пијаце постоји 30 боксова за ситну стоку, козе и овце различитих капацитета од 30 до 50 грла. Такође на пијаци су постављена стајалишта за крупну стоку (телад, јунад, краве и бикове) капацитета 180 везова. У дну платоа за продају стоке налази се и 20 везова – боксова за коње.

За живину, псе и мале животиње направљени су специјални кавези за смјештај и излагање. Продаја свиња је предвиђена да се врши са возила за ту намјену. На пијаци се налази и бокс са четри засебне цјелине за карантин стоке за коју се утврди да је болесна.

Oдржавање пијаце врши се свакодневно, док се детаљно прање цјелокупног платоа пијаце врши један пут недељно.

Управљање пијацом врши се преко службе која обухвата једног руководиоца, два радника обезбјеђења као и два инкасанта.

Радно вријеме пијаце у љетњем периоду је од 6 да 18 часова (понедељак-субота) док је у зимском периоду од 7 до 15 часова.

Од осталих садржаја, пијаца располаже са двије утоварно истоварне рампе, као и двије сточне ваге које су баждарене од стране Метролошког завода. Вањски простора за продају у оквиру пројекта изградње пијаце обухвата и паркинг за посјетиоце, купце и продавце као и за мјештане насеља Талум.

У 2024. години приход услуга износио је 12.904,56 €.

Према званичном извјештају, током 2024. године забиљежен је значајан промет стоке и возила на сточној пијаци. Највећи промет остварен је у љетњим мјесецима, посебно у јуну, јулу и августу, када је сезона у пуном јеку.

Најзаступљенија врста стоке на пијаци била су јагњад, са укупно 3,006 јединки у току године. Слиједе телад са укупно 2,727 комада. Укупан промет оваца током године износио је 2,060, док је број продатих коза износио 803. Када је ријеч о крупној атоци, евидентирано је 550 крава, док је коња било најмање – укупно 83 током цијеле године.

**1.3. Одржавање градског гробља и градске капеле**

У извјештајној години Друштво је реализовало следеће:

|  |
| --- |
|     1.  Изграђено гробница                                                                                                              40 |
|     2.  Изграђено цоклица                                                                                                                  -  |
|     3.  Реновирање старих гробница                                                                                              11 |
|     4.  Изграђено тротоара                                                                                                              9 |
|     5.  Брушење старих гробница                                                                                                   3 |
|     6.  Изграђено надгробних плоча                                                                                                1 |
|     7.  Корисници капела                                                                                                                136 |
|     8.  Корисници капела до 24 h                                                                                                   106 |
|     9.  Корисници капеле преко 24 h                                                                                               28 |
|   10.  Корисници  капеле до 24 са сахраном                                                                                 78            |
|   11.  Корисници  капеле преко 24  са сахраном                                                                          23  |
|   12.  Корисници  капеле без сахране                                                                                               29            |
|   13.  Услуге сахране мртворођенчади                                                                                          7 |
|   14.  Услуге ископа гробова                                                                                                           1 |
|   15.  Издато гробних мјеста                                                                                                             - |
|   16.  Услуге одржавања гробља                                                                                                 193 |
|   17.  Улазак каменорезаца                                                                                                            57 |
|   18.  Ослобођено погребних услуга                                                                                                1 |
|  |

Поред изградње гробница и пружања погребних услуга запослени радне јединице „Градско гробље и капела“ свакодневно су обављали  активности на уређењу и одржавању градског гробља и капеле.

Због природе послова рад радника организован је у три смјене.

У овој години, приход по основу пружања погребних услуга износио је 34.852,79 €, док је од продатих гробница износио 70.385,08 €. (Приход је исказан без ПДВ-а).

**2. Заједничка комунална потрошња**

Заједничка комунална потрошња подразумијева одржавање комуналних објеката, уређивање јавних површина и пружање услуга од јавног интереса, које се сходно Закону о комуналним дјелатностима и Одлуци о организовању Друштва, финансирају из буџета Општине као оснивача Друштва.

Обављање послова из области заједничке комуналне потрошње обухвата и приказано је кроз три категорије, и то:

       2.1. Уређење и одржавање јавних површина на територији града

       2.2. Одржавање општинских путева (градске улице и улице у насељима, локални путеви)

       2.3 Одржавање депоније

       2.4. Одржавање склоништа за смјештај и заштиту напуштених и изгубљених паса и осталих напуштених животиња

Наведене категорије послова су веома значајне и осјетљиве јер од успјешности, ажурности и обима њиховог извршења битно зависи функционисање цјелокупног комуналног система а исти је предуслов за нормално одвијање живота и рада грађана.

**2.1. Одржавање и уређење јавних површина на територији града**

Одржавање и уређење јавних површина подразумијева: одржавање, опремање, чишћење и заштиту паркова, јавних зелених површина и заштитног зеленила; уређење, одржавање, чишћење, заштиту пјешачких стаза, тротоара, тргова и пратећег мобилијара (клупе и корпе за отпатке); уређење, одржавање и чишћење рекреационих површина, дјечијих игралишта и отворених плажа, садњу и одржавање дрвећа, цвијећа и другог растиња.

У току 2024. године, из овог дјелокруга пословања, реализоване су све активности у обиму предвиђеним Програмом рада Друштва. Осим планираних, реализоване су и друге, у сарадњи са Општином Беране и кроз заједничку реализацију пројеката више невладиних организација.

**2.1.1. Одржавање јавних зелених површина**

Одржавање јавних зелених површина обухватало је следеће активности: чишћење зелених површина и паркова од отпада и опалог лишћа, кошење травнатих површина, уклањање корова и растиња, поткресивање круна дрворедних стабала, одржавање украсног шибља и живе ограде, окопавање и прихрањивање биљака, залијевање траве и цвијећа, плијевљење, одржавање мобилијара (клупа и корпи за отпатке), заштита пјешачких стаза и чување зелених површина.

Одржавањем и уређењем су биле обухваћене све зелене површине у граду, градским насељима, поред писте, уз градске саобраћајнице, зелени појас уз шеталиште поред Лима, између стамбених зграда, Богавско брдо, и паркови:

- Парк код банке

- Цвјетни парк

-     Парк у МЗ Стари град

- Стари парк поред Лима

- Спомен парк „Јасиковац“

- Парк код ОШ „В. Радуновић“

У периоду од маја до септембра мјесеца извршена је сјеча, уклањање и одвоз сувих стабала листара и ниских огранака из градских паркова и улица.

 - Орезивање и обликовање живе ограде и украсног шибља у парковима и уз градске саобраћајнице вршено је више пута у периоду од марта до октобра мјесеца.

У периоду од априла до новембра свакодневно је вршено кошење и уклањање траве са парковских и других зелених површина као и уз градске саобраћајнице.

-  Такође, током наведених мјесеци свакодневно је вршено сакупљање и уклањање опалог лишћа, покошене траве и ситних гранчица.

- Сакупљањем отпада уз градске саобраћајнице, градским парковима и осталим зеленим површинама, прикупљено је преко 2000 врећа отпада.

За све наведене послове Друштво је ангажовало своја возила, машине и алате.

У зимским мјесецима је вршено уклањање снијега са пјешачких стаза у парковима и посипање соли и ризле, отресање снијега са дрвећа и украсног шибља.

**2.1.2. Уређење зелених и рекреационих површина**

Друштво је током 2024. год. у пластенику који се налази поред градске капеле, сопственим капацитетима успјело да произведе више од 5000 комада сезонског цвијећа, првенствено Кадифе, чиме је у значајној мјери смањило трошкове за набавку цвијећа. Након успјешне производње садног материјала, истим је као и претходних година ,на више локација у граду извршено уређење зелених површина првенствено садњом сезонског цвијећа као и других врста украсног биља на површинама које се у сезонском периоду уређују на овај начин.

Поред производње сезонског цвијећа, запослени у Друштву су посебну пажњу посветили узгоју аутохтоних врста дрвећа, тако да су успјели да у великој мјери парковске и зелене површине обогате новим садницама храста, брезе, јавора и јасена, чиме су уштедјели значајна средства која би захтијевала набавка истих од других добављача.

Поред наведених активности на садњи украсног биља и зеленила, послови радне јединице су се односили и на свакодневно чишћење јавних зелених површина којим су обухваћене рекреационе површине и пјешачке стазе: Стари парк поред Лима, нови парк у ул. Светог Саве, трим стаза на Јасиковцу, шеталиште поред Лима, спортска и дјечија игралишта.

Зелене површине око спомен обиљежја и остале јавне површине су додатно уређиване и у повећаном обиму уочи обиљежавања важних датума и одржавања манифестација.

ДОО „Комунално“ Беране je по захтјеву Оснивача у извјештајној години пружило асистенцију у готово свим активностима чији је организатор била Општина, Туристичка организација, разне НВО и други. Напомињемо, да је Друштво дало допринос Мјесним заједницама у реализацији њихових захтјева (кошење и уређење гробља, уклањање „мини дивљих депонија“ и других активности).

**2.2. Одржавање општинских путева (градске улице и улице у насељима, локални путеви)**

Одржавање општинских путева подразумијева: чишћење, прање и поливање градских улица и улица у градским насељима, чишћење коловоза локалних путева, чишћење путног појаса и система за одводњавање, уклањање оштећених и напуштених возила, лешева животиња и других ствари са локалних путева односно градских улица, расипање ризле и шљаке на успонима и кривинама у зимским мјесецима.

**2.2.1. Одржавање градских улица и улица у насељима**

И поред настојања Друштва да са посебном пажњом своје активностви усмјери на послове одржавања чистоће улица и тротоара, оно што је евидентан проблем у постизању значајнијих резултата на овом плану је недостатак запослених радника. Радна јединица ,,Чистоћа и градско зеленило“ којој су повјерени послови на одржавању истих је током 2024.године располагала са укупно 15 радника. Од тог броја, стално запослених је било 13 радника, док су 2 радника ангажована Уговором о раду. Узимајући у обзир чињеницу да запослени у складу са потребама користе годишње одморе и боловања, преостали број људи је и поред значајних напора у организацији, тешко успијевао да изнесе обавезе одржавања јавних и зелених површина у граду. У складу са могућностима настојали смо да у највећој мјери испунимо обавезе предвиђене Програмом рада за 2024.годину. Исте су подразумијевали чишћење улица и тротоара, сакупљање отпада, пражњење корпи за отпатке и одвоз отпада, као и прање и поливање улица и тротоара.

У току 2024. год. редовним чишћењем и прањем је било обухваћено 17 улица, чија укупна површина износи 77.297 м².

|  |  |
| --- | --- |
|  **Улице** | **Површина у m²** |
| **1. M. Зечевића** | **9533** |
| **2. Полимска** | **6640** |
| **3. M. Томичића** | **1266** |
| **4. Д. Вујошевића** | **6956** |
| **5. 13 Јул** |  **1732** |
| **6. Беранско-андријевачког батаљона** | **2422** |
| **7. Св. Саве** | **4429** |
| **8. Д. Радевића** | **8100** |
| **9. Миљана Вукова** | **1000** |
| **10. В. Масловарића** | **6474** |
| **11. Јасиковачка и мост на Лиму** |  **1858** |
| **12. 29 Новембар** | **14700** |
| **13. Његошев трг** | **2736** |
| **14. Teрамо** | **1750** |
| **15. VIII Црногорске бригаде** | **3528** |
| **16. IV Црногорске бригаде** | **3280** |
| **17. M. Пајсије Зечевића** | **893** |

Осим наведених, вршено је сакупљање отпада и одржавање зеленог појаса у следећим улицама: Милана Куча, Вука Караџића, Туфа Софтића, Крста Бајића, Горњосељској, Тодора Ђеда Војводића, Мира и слободе, Доњим Лугама, и др. Током 2024.године, чишћење улица као и дијела тротора се обављало према унапријед утврђеном плану чишћења ауточистилицом марке KARCHER и мануелно.

Мануелно чишћење је обављано метлом, а за сакупљање отпада радници су користили лопате, пластичне канте и кесе за сакупљање отпада, као и ручна колица.Рад свих извршилаца на чистоћи обављан је сваког дана (понедељак – субота), а недељом и у данима празника радили су дежурни радници.На пословима прања и поливања улица ангажовано је возило марке ФАП 15 и три радника (возач и два перача). Морамо напоменути да наведено возило има више од 50 година старости, те да је са истим све теже обављати послове на прању улица због учесталих кварова и недостатка дјелова за одржавање истог. Међутим, напорима запослених у Друштву, возило је одржавано у функцији и послови на прању улица су обављани у периоду од априла до септембра, радним данима у ноћним часовима по унапријед утврђеном Плану прања улица. План прања улица обухватао је улице које су обухваћење чишћењем, а исто је условљено временским приликама.

Током зимског периода, снијег са пјешачких стаза и тротоара уклањан је специјалном кобинованом машином за чишћење снијега или ручно (лопатама) у зависности од количине и приступачности терена.

Активности реализоване на одржавању улица и градског зеленила вршене су у складу са Оперативним плановима који су достављани Општини, тј. надлежном Секретаријату , како је и било предвиђено Уговором о финансирању.

**2.2.2. Одржавање локалних путева**

Послови одржавања и заштите локалних путева подразумијевају чишћење путева од одрона, наноса и других материјала, попуњавање рупа, прокоп и чишћење канала, пропуста, ригола, као и кошење траве, уклањање растиња и жбуња, сакупљање отпада и др.

У зимским условима вршено је наношење шљаке и ризле, разбијање леда и др.

У току 2024. године редовним одржавањем су обухваћени локални путеви на следећим релацијама: Д. Луге – Калудра, Ријека Марсенића - Шекулар, Лубнице – Курикуће, Лубнице – Главаце, Берансело - Г. Заостро, Скакавац – Штитаре – Бубање (до Брзаве), Штитари - Руишта (до депоније), Пријелошка ријека - Калудра, те је укупна дужина локалних путева који су одржавани у току године износила око 60 км.

Поред редовног одржавања локалних путева, који су предвиђени планом и програмом, извођени су радови на крчењу и уклањању растиња на путним правцима Доња Рженица - Загорје, Долац - Велиђе, Лубнице - Бастаси, као и на путевима у МЗ Берансело, МЗ Лужац, МЗ Буче, МЗ Доње Луге, МЗ Д. Рженица у укупној дужини од 9400 м.

Извођени су радови: чишћење разног наноса уз тротоар на путном правцу од IDEA маркета до продавнице Ралевић у Д. Лугама у дужини од 1000 м.

Такође су ивођени и радови: прикупљање разног отпада и чишћење риголе, поред магистралних путева од раскрснице код OKOV-а до Пешаца и од Ауто-мота до Рудеша у дужини од 3000 м.

На пословима одржавања локалних путева ангажовано је 6 стално запослених радника, као и 1 радник на одређено вријеме. Рад путара је организован радним данима (понедељак – петак) од 07-15 h, а по потреби и у данима викенда и празника.

На појединим путним правцима који ниjeсу били обухваћени планом и програмаом одржавања локалних путева извођене су акције радника РЈ „Одржавање локалних путева“.

**2.3. Одржавање склоништа за напуштене и изгубљене псе и друге напуштене животиње**

У објекту Склоништа за напуштене и изгубљене псе и остале животиње смјештају се животиње до враћања власнику и животиње којима се не може утврдити држалац.

Сакупљање, превожење и смјештај напуштених и изгубљених животиња у Склоништу врши се:

-На основу пријаве држаоца изгубљене животиње, пријаве налазача изгубљене или напуштене животиње (кућног љубимца) са улица и других јавних површина.

- За потребе рада на пословима сакупљања животиња, обезбијеђено је возило са специјалним кавезима као и опрема за хватање животиња и њихово хумано уклањање са јавних површина.

Након сакупљања животиња са јавних површина, исте се смјештају у објекат склоништа који се састоји из два сектора. У првом се обавља пријем нестерилисаних животиња са улице, и другог, гдје се након стерилизације и вакцинације животиње смјештају. Тренутни капацитет простора за смјештај животиња у кавезима је 77 мјеста, док је за наредни период у зависности од обезбеђења средстава, планирано повећање и изградња капацитета за смјештај већег броја животиња. На прихватању и збрињавању напуштених животиња као и административним и другим пословима ангажовано је 8 лица.

Током 2024. год. у капацитетима склоништа, прихваћено је и смјештено   укупно 61 јединки паса луталица. У извјештајној години 19 животиња су пронашле новог власника, односно удомљене су у складу са процедуром о удомљавању. Овлашћена ветеринарска установа је у складу са њиховим процјенама извршила еутаназију у 23 случајева, док се остатак животиња на крају године налазио у капацитетима склоништа.

Приход од преузимања паса луталица који се реализује у складу са Уговором о преузимању, током 2024.год. износио је 240,00 €.

**III   ИЗВЈЕШТАЈ О РЕАЛИЗОВАНИМ ПАРТНЕРСКИМ АКТИВНОСТИМА**

С обзиром на то да није било иницијативе од досадашњих партнера на пројектима Јавних радова, током 2024. године није дошло до реализације партнерских активности.

**IV ФИНАНСИЈСКО ПОСЛОВАЊЕ**

**ИЗВЈЕШТАЈ О ФИНАНСИЈСКОМ ПОСЛОВАЊУ ДОО ”КОМУНАЛНО”**

**За перод 01.01.- 31.12. 2024. год.**

|  |
| --- |
| I   СТРУКТУРА ПРИХОДА                                                                                                    |
| 1.Приход од продаје робе                                                                                                  |
| 2.Приход од извршених услуга – рад утоварне кашике и др.возила                             18.303,30      |
| 3.Приход од услуга одвоза отпада – грађани                                                              419.192,12 |
| 3.Приход од одвоза отпада - правна лица - предузетници                                          210.311,00 |
| 4.Приход од услуга одвоза отпада – институције - држ. органи                                  114.135,76             |
| 5.Приход од извршених погребних услуга                                                                       34.852,79 |
| 6.Приход од продаје гробница                                                                                          70.385,08 |
| 7.Приход од пијачних услуга – Бувља пијаца                                                                  13.704,13 |
| 8.Приход од пијачних услуга – Зелена пијаца                                                                   987,60 |
| 9.Приход од пијачних услуга - Млечна пијаца                                                                  1.058,69 |
| 10.Приход од закупа тезги – Бувља пијаца – мјесечни закуп                                        30.004,80 |
| 11.Приход од закупа тезги - Зелена пијаца – мјесечни закуп                                          1.338,84 |
| 12.Приход од закупа тезги – Зелена пијаца - годишњи закуп                                         2.000,00 |
| 13.Приход од закупа тезги – Млијечна пијаца – годишњи                                                2,132,27 |
| 14.Приход од пијачних услуга – сточна пијаца                                                                13.019,43 |
| 15.Приход од услуга преузимања паса луталица                                                             240,00 |
|  |
| УКУПНО ПРИХОДИ – К - ТО 612                                                                                    931.550,94 |
| Остали пословни приходи :    |
| 1.Приходи по основу уговорених обавеза према Општини Беране                            431.600,23                                                       |
| 2.Приходи – наплаћене судске таксе                                                                                 5.550,76 |
| 3.Остали пословни приходи                                                                                                   122,70 |
| 4.Приход од донација – обр.амортизација донираних осн. сред.                                 30.789,93 |
| 5.Приход од камата                                                                                                             532,23 |
| 6.Приходи по основу наплате отписаних потраживања                                                      113,40 |
| УКУПНО ОСТАЛИ ПОСЛОВНИ ПРИХОДИ                                                                   509.515,72             |
| УКУПНО ПРИХОДИ:                                                                                                     1.441.066,66 |
|  |
| II     СТРУКТУРА РАСХОДА |
| 1.Трошкови материјала за изградњу гробница                                                               17.550,09                        |
| 2.Трошкови пом. материјала, резерв. дјелова, алата хтз опреме идр.                         28.599,38 |
| 3.Трошкови канцеларијског материјала                                                                             4.504,83    |
| 4.Трошкови одржав. хигијене посл.просторија                                                                     479,16 |
|  5.Остали трошкови (садни мат. и др.)                                                                             3.334,14 |
|  6.Трошкови одржавања – Азил                                                                                          2,205,98 |
| 7.Трошкови горива                                                                                                             83.097,85 |
| 8.Трошкови уља и мазива                                                                                                   6.570,41 |
| 9.Утрошена вода                                                                                                                  4.779,74 |
| 10.Утрошена електрична енергија                                                                                   8.692,70 |
|  |
|    УКУПНО ТРОШКОВИ – група рн. 51                                                                           159.634,28 |
| 1.Трошкови нето зарада запослених                                                                           1.265.973,63            |
| 2.Трошкови пореза и доп. на терет запослених                                                            245.146,81     |
| 3.Трошкови доприноса на терет посл.                                                                             93.647,43 |
| 4.Трошкови накнада по уговору о дјелу                                                                          10.600,59 |
| 5.Трошкови накнада чл.Одбора дирктора                                                                            414,00 |
| 6.Трошкови - јубиларне награде                                                                                         5.220,00 |
| 7.Трошкови дневница за сл.пут.                                                                                         1.702,32 |
| 8.Накнаде трошкова по основу сл.путовања                                                                        212,75 |
| 9.Накнаде трошкова превоза на радно мјесто и са рад. мјеста                                    / |
| 10.Трошкови - остале накнад. запосленим                                                                        1.050,00 |
| 11.Трошкови - помоћ запосленом и породици                                                                  2.340,00 |
| 12.Трошкови отпремнина за одлазак у пензију                                                               3.600,00    |
| УКУПНО ТРОшКОВИ - група рн. 52                                                                             1.629.907,53 |
|  |
| 1.Трошкови поштанских услуга - провизија                                                                       1.493,34 |
| 2.Трошкови фиксне и моб. телефоније                                                                             2.998,52 |
| 3.Трошкови поштанских услуга                                                                                             620,00 |
| 4.Трошкови транспортних услуга                                                                                       263,14 |
| 5.Трошкови одржавања основних средстава                                                                  29.667,32 |
| 6. Трошкови регистрације возила                                                                                       1.905,73    |
| 7.Трошкови осталих услуга                                                                                                 542,98 |
|  |
|  УКУПНО ТРОШКОВИ – група рн. 53                                                                               37.491,03 |
|  |
| 1.Трошкови амортизације                                                                                                42.155,98 |
| УКУПНО ТРОШКОВИ – група рн. 54                                                                               42.155,98 |
|  |
| 1.Трошкови осталих непроизводних услуга                                                                      3.851,18 |
| 2.Трошкови ветеринарских услуга                                                                                     1.749,57 |
| 3.Трошкови услуга дезинф. пијаца и деп.                                                                         2.356,40 |
| 4.Трошкови савјетовања и других интелектуалних услуга                                                  / |
| 5.Трошкови одрзавања софтвера                                                                                         697,19 |
| 6.Трошкови репрезентације                                                                                                2.676,10     |
| 7.Трошкови премија осигурања                                                                                          9.554,30 |
| 8.Трошкови платног промета                                                                                              3.555,57 |
| 9.Трошкови цланарина посл.удрузењу                                                                                 900,00    |
| 10.Судски трошкови - таксе                                                                                                6.416,25 |
| 11.Судски трошкови - парнични и изв. поступци                                                             24.862,89 |
| 12.Остали немат. трошкови                                                                                                47,06 |
| 13.Трошкови спонзорства                                                                                                   900,00  |
|                                                                                          / |
|                                                                                     |
|  |
| УКУПНО ТРОШКОВИ – група рн. 55                                                                                57.556,51 |
|        |
| 1.Расходи по основу директних отписа потразивана                                                     65.690,58 |
| УКУПНО ТРОШКОВИ – група рн. 57                                                                           65.690,58 |
|  |
|                                                                                                    |
|                                                                                       |
|                                                                            |
| УКУПНИ ТРОшКОВИ - група рн. 51,52,53,54,55,57 и 59                                            1.992.435,91                                               |
|  |
|  За пословну 2023 год.остварен је губитак  у износу                                                  551.369,25 |
|                                         |

**V** Информација о наплаћеним и отписаним потраживањима по основу услуга сакупљања и одвоза отпада; Поднесеним предлозима за извршење; Спроведеним поступцима јавних набавки и броју запослених у ДОО “Комунално“ Беране у 2024. години.

**5.1. Наплата потраживања по основу услуга сакупљања и одвоза отпада**

Преглед потраживања и наплате од корисника услуга сакупљања и одвоза отпада

У току 2024. године, запослени у Друштву, распоређени у РЈ „Инкасантска служба“ обављали су редовне послове који су им одређени, а то су обрачун, фактурисање и штампање рачуна, раскњижавање уплата по основу наведених рачуна, уручивање рачуна корисницима комуналних услуга, ажурирање података о корисницима услуга, писање и уручивање Опомена пред утужење и састављање извјештаја о истим, увођење нових корисника комуналних услуга у базу података са корисницима комуналних услуга и други послови по налогу руководиоца  радне јединице, односно, директора Друштва. У склопу радне јединице има 15 запослених (руководилац и 14 инкасаната), од којих је 13 инкасаната задужено за физичка лица, а 1 инкасант за правна лица – предузетнике.

Постепеним ажурирањем базе података и увођењем нових корисника, на крају године смо достигли број од 7616 физичких лица корисника наших услуга, као и 921 корисника правних лица и установа.

Проценат наплате за физичка лица у 2024. год. у односу на укупна задужења је износио:  42,34 %.

Проценат наплате за правна лица у 2024. год. у односу на укупна задужења је износио:  58,07 %.

Проценат наплате за установе у 2024. год. у односу на укупна задужења је износио:  71,55 %.

Опомене пред утужење установама, физичким и правним лицима - корисницима комуналних услуга упућене су више пута у току године.

**5.2. Отписана потраживања**

5.2.1. Отписана потраживања

Отписана потраживања по пресудама Суда – због застарјелости, по одлукама директора и Одбора директора

Укупно:                                                                                                65.690,58€

5.3. Информација о броју поднесених Предлога за извршење, за правна и физичка лица -  кориснике услуга сакупљања и одвоза отпада

5.3.1. Правна лица – предузетници

 - Поднесено Предлога за извршење    – 3

 - Завршено                                              – 2

 - У току                                                     – 1

5.3.2. Физичка лица

- Поднесено Предлога за извршење -150

- Завршено предмета – 50

- Предмети у току –100

 У 2024. години физичким лицима која нијесу уредно измиривала обавезе за услуге одвоза отпада у више наврата су уручиване опомене пред утужење, те је са великим бројем грађана постигнут споразум о измирењу дуга у више мјесечних рата. Треба напоменути да су сва физичка лица која редовно не измирују своје обавезе тужена у претходним годинама, те је већи број тих поступака у току.

Посебан проблем представља недостатак матичних бројева на картицама дужника из којих разлога није могуће поднијети предллог за извршење.

Празне куће корисника и рачуни који се фактуришу на умрла лица.

**8.5.4. Информација о спроведеним поступцима јавних набавки**

Примјеном Закона о јавним набавкама (Сл.лист ЦГ бр. 42/11, 57/14,42/17,74/19, 3/23 и 11/23) спроведени су следећи поступци јавних набавки:

-  5 Отворени поступак – уговорена вриједност        170.416,56 €

-  4 Једноставне набавке –  уговорена вриједност     29.348,60 €

- Једноставне набавке (уговори - фактуре)             61.254,45 €

-  0 Хитне набавке – није било

Извјештај о додијељеним јавним набавкама у 2024. години, који садржи детаљне податке о спроведеним поступцима, врсти поступка, предмету, вриједности набавке и изабраном понуђачу, објављен је и доступан на порталу ЦЕЈН-а

**6. Информација о броју запослених у ДОО “Комунално“ Беране у 2024. години**

1. Укупан број систематизованих радних мјеста -194

2.  Број запослених у ДОО “Комунално“ Беране на дан 31.12.2024. године – 144

3. Тренутан број запослених на неодређено –144 од којих је 132 запослено на неодређено и 12 на одређено вријеме.

**ЗАКЉУЧАК**

У току извјештајне године, ДОО „Комунално“ Беране је и поред бројних проблема са којима се свакодневно суочава у својим редовним активностима, успјело да  реализује највећи број пројеката који су били предвиђени Програмом рада Друштва за 2024. годину.

Поред планираних и уговорених обавеза Друштво је свакодневно извршавало и друге обавезе које су биле наложене од стране оснивача, тј. Општине Беране, као и оне које су се наметале кроз сам процес активности. Одржали смо континуитет у доброј сарадњи са надлежним и другим Министарствима, Удружењем Комуналних предузећа и Привредном комором Црне Горе, у смислу присуствовања састанцима, радионицама и благовременом достављању тражених података, мишљења и сугестија на акта чија је израда била у току.

Д.О.О. ,,Комунално“ је  активно учествовало на семинарима и конференцијама на темама о управљању отпадом. Такође је узело учешћа у изради локалних планова управљања отпадом и достављању података за израду државног плана управљања отпадом; обиљежили смо важне датуме из области заштите животне средине; медијски пропратили реализоване редовне и партнерске активности; у складу с могућностима дали подршку одржавању спортских такмичења, кићењу града уочи новогодишњих празника, мјесним заједницама и др.

Друштво је током 2024.год. било суочено и са низом других проблема од којих је највећи низак степен наплате физичких лица, дотрајала механизација и огромни издаци за поправку истих. Поред наведених проблема, током године смо били као и претходних година суочени са проблемима ломљења и отуђивања парковског мобилијара, несавјесног одлагање отпада, као и спаљивања комуналних посуда од стране несавјесних грађана.

Наведени проблеми са којима се Друштво суочавало у извјештајној години су у највећој мјери утицали на негативни резултат пословања друштва и довели до губитка исказаног у финансијском пословању.

Ипак, без обзира на све проблеме са којима је Друштво било суочено и који су обиљежили 2024 годину, успјели смо редовно измиривати обавезе према запосленима, добављачима, вршити набавку неопходне опреме, унаприједити и одржати комуналне објекте у добром и функционалном стању. Исто је за резултат имало квалитетно пружање услуга грађанима.

У Беранама, септембар 2024. године

                                                                                                           В.Д. директора

                                                                                                             Жарко Радић

   **\_\_\_\_\_\_\_\_\_\_\_\_\_**